બેન્ચે આ આદેશ ભૂતપૂર્વ ભારતીય કેપ્ટન મહેન્દ્ર સિંહ ધોનીની અરજી પર આપ્યો છે. ધોનીને એક મેગેઝિને વર્ષ 2013માં પોતાના કવરપેરૃજ ઉપર ભગવાન વિષ્ણુના સ્વરૂપમાં દર્શાવ્યાં હતાં. જે બાદ તેમના ઉપર ધાર્મિક ભાવનાઓને ઠેસ પહોંચાડવાનો કેસ કરવામાં આવ્યો હતો. સુપ્રીમ કોર્ટના આ આદેશ દ્વારા એવા લોકોને રાહત મળશે જેમના પર અવારનવાર રાજકીય કાર્યકર્તાઓ અને વહીવટી અધિકારીઓ કેસ કરી દેતા હોય છે. બેન્ચે કહ્યું કે એ સંપૂર્ણ રીતે સ્પષ્ટ છે કે ધર્મ કે તેની માન્યતાઓના અપમાનની દરેક કોશિશ પર સેક્શન 295-A અંતર્ગત કેસ ન ચલાવી શકાય. આ કલમ અંતર્ગત માત્ર એવા લોકોને જ સજા આપી શકાય જે જાણી જોઇને કે દુર્ભાવનાપૂર્ણ ઇરાદાથી ધાર્મિક ભાવનાઓને ભડકાવવાનો પ્રયત્ન કરતા હોય છે. ઉલ્લેખનીય છે કે આ પહેલાં સુપ્રીમ કોર્ટે અભિવ્યક્તિ સ્વતંત્રતા હનનના મામલે ઇન્ફોર્મેશન ટેકનોલોજી એક્ટ 2000ના સેક્શન 66A ને ખતમ કરીને સોશિયલ મીડિયા યુઝર્સને રાહત આપી હતી.